**Ministru kabineta rīkojuma projekta “Par valsts meža zemes nodošanu Baldones novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atļaut Zemkopības ministrijai nodot bez atlīdzības Baldones novada pašvaldības īpašumā pašvaldības autonomās funkcijas īstenošanai – ceļu būvniecībai (ceļu uzturēšanai) – valsts nekustamo īpašumu “Asenberģu ceļš” (kadastra Nr. 8025 003 0141) – valsts meža zemi – zemes vienību (kadastra apzīmējums 8025 003 0140) 0,42 ha platībā Baldones novadā, Baldones pagastā. Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta “a” apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants un likuma “Par pašvaldībām” 15. panta pirmās daļas 2. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta “a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā “Par pašvaldībām” noteikto pašvaldības autonomo funkciju īstenošanai, tostarp ceļu būvniecībai (ceļu uzturēšanai). Minētā pašvaldības autonomā funkcija atbilst likuma “Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ceļu būvniecība (ceļu uzturēšana).Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 “Valsts meža zemes atsavināšanas kārtība” (turpmāk – noteikumi Nr. 776).Zemkopības ministrija atbilstoši noteikumiem Nr. 776 izvērtēja Baldones novada pašvaldības iesniegtos dokumentus par valsts meža zemes atsavināšanu.Baldones novada pašvaldība 2020. gada 20. novembra vēstulē Nr. BND/2020/1-3e/1004-N ierosināja Zemkopības ministrijai atsavināt valsts meža zemi, kas nepieciešama pašvaldības autonomās funkcijas (gādāt par savas administratīvās teritorijas labiekārtošanu un sanitāro tīrību, tostarp ielu, ceļu un laukumu būvniecību, rekonstruēšanu un uzturēšanu) pildīšanai Baldones pagastā, Baldones novadā, – zemes vienību “Asenberģu ceļš” (zemes vienības kadastra apzīmējums 8025 003 0141), 0,42 ha platībā, apliecinot, ka plānotā darbība – ceļa būvniecība (ceļa uzturēšana) – atbilst Baldones novada Teritorijas plānojumam.Baldones novada dome ar 2017. gada 28. novembra lēmumu Nr. 16 (22), izskatot akciju sabiedrības “Latvijas valsts meži” iesniegumu, kurā piedāvāts atsavināt nekustamo īpašumu “Asenberģu ceļš” (kadastra numurs 8025 003 0141), kura sastāvā ir iekļauta zemes vienība ar kadastra apzīmējumu 8025 003 0140, pamatojoties uz likuma “Par pašvaldībām” 15. panta pirmās daļas 2. punktā noteikto, nolēma piekrist atsavināšanas procesa uzsākšanai, atsavinot valsts meža zemi “Asenberģu ceļš” (kadastra numurs 8025 003 0141) Baldones pagastā, Baldones novadā (zemes vienības kadastra apzīmējums 8025 003 0140) 0,4200 ha platībā, kura nepieciešama pašvaldības autonomās funkcijas (gādāt par savas administratīvās teritorijas labiekārtošanu un sanitāro tīrību, tostarp ielu, ceļu un laukumu būvniecību, rekonstruēšanu un uzturēšanu) pildīšanai. Baldones novada dome 2020. gada 20. novembra izziņā Nr. BND/2020/1-3e/1004-N informē, ka saskaņā ar Baldones novada teritorijas plānojumu 2013.–2024. gadam (turpmāk – Teritorijas plānojums) atsavināmai zemes vienībai ar kadastra apzīmējumu 8025 003 0140 funkcionālā zona ir lauksaimniecības teritorija. Saskaņā ar Teritorijas plānojuma Teritorijas izmantošanas un apbūves noteikumu 92.5.5. punktu viens no minētās funkcionālās zonas palīgizmantošanas veidiem ir tehniskā infrastruktūra, kas paredz izvietot būves satiksmes nodrošināšanai. Tādējādi Baldones novada domes iecere atsavināmajā zemes vienībā izvietot pašvaldības ceļu atbilst Teritorijas plānojumam.Baldones novada Teritorijas plānojums ir apstiprināts ar Baldones novada domes 2013. gada 9. janvāra sēdes lēmumu (protokols Nr.1, 1.§), kā saistošos noteikumus Nr. 1 pieņemot Baldones novada Teritorijas plānojuma Teritorijas izmantošanas un apbūves noteikumus un Grafisko daļu.Atsavināmais zemes gabals ir nodalīts no nekustamā īpašuma “Siena tīrelis”, tam piešķirts nosaukums “Asenberģu ceļš” (kadastra Nr. 8025 003 0141), un 2017. gada 1. novembrī īpašums reģistrēts zemesgrāmatā atsevišķā zemesgrāmatas nodalījumā. Tā kā nekustamais īpašums “Siena tīrelis” (kadastra Nr. 8025 002 0184) Baldones pagastā, Baldones novadā ir reģistrēts zemesgrāmatā uz valsts vārda Zemkopības ministrijas personā 2015. gada 7. janvārī (Rīgas rajona tiesas Baldones pagasta zemesgrāmatas nodalījums Nr. 100000520021) saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta pirmo daļu un 8.panta ceturto daļu kā vēsturiskā Meža departamenta zeme, t.i., valsts meža zeme Meža likuma izpratnē, nodalītais atsavināmais nekustamais īpašums “Asenberģu ceļš” (kadastra Nr. 8025 003 0141) Baldones pagastā, Baldones novadā, kas sastāv no zemes vienības ar kadastra apzīmējumu 8025 003 0140 0,42 ha platībā, (turpmāk – nekustamais īpašums “Asenberģu ceļš”) ir valsts meža zeme Meža likuma izpratnē. Nekustamais īpašums “Asenberģu ceļš” 2017. gada 1. novembrī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Rīgas rajona tiesas zemesgrāmatu nodaļas Baldones pagasta zemesgrāmatas nodalījums Nr. 100000572458).Pēc Nekustamā īpašuma valsts kadastra informācijas sistēmas datiem, nekustamā īpašuma “Asenberģu ceļš” sastāvā ietilpstošās zemes vienības ar kadastra apzīmējumu 8025 003 0140 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) un atbilstoši zemes vienību platību sadalījumam pa lietošanas veidiem tās kopējā platība ir 0,42 ha, t.i., platība zemei zem ceļiem – 0,42 ha.Nekustamajam īpašumam “Asenberģu ceļš” apgrūtinājumi nav noteikti.Saskaņā ar Dabas aizsardzības pārvaldes 2018. gada 7. marta atzinumu Nr. 1.6/1121/2018-N-E par atsavināmo valsts meža zemi nekustamajā īpašumā “Asenberģu ceļš” neatrodas īpaši aizsargājamās dabas teritorijas un mikroliegumi un nav reģistrēti īpaši aizsargājami biotopi un sugas, kas ierobežotu plānoto valsts meža zemju atsavināšanu.Pēc Ministru kabineta rīkojuma pieņemšanas ar nodošanas un pieņemšanas aktu nekustamais īpašums “Asenberģu ceļš” tiks nodots Baldones novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība “Latvijas valsts meži” un Baldones novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Baldones novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību ir konstatējama vides sakārtošanas jomā, pašvaldībai izbūvējot un uzturot ceļu un tādējādi sakārtojot infrastruktūru un nodrošinot fizisko personu sadzīves ērtības.Baldones novada pašvaldībai un tās iestāžu darbiniekiem, kā arī pašvaldību institūcijām un citām sabiedrības grupām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, rīkojuma projekts pirms tā iesniegšanas Valsts sekretāru sanāksmē tika ievietots Zemkopības ministrijas un Ministru kabineta tīmekļvietnē.  |
| 2. | Sabiedrības līdzdalība projekta izstrādē | Sabiedrībai bija iespēja līdzdarboties tiesību akta izstrādes procesā, rakstiski sniedzot viedokli par tiesību akta projektu tā izstrādes stadijā. Rīkojuma projekts tika publicēts no 2021. gada 4. marta līdz 18.martam Zemkopības ministrijas (<https://www.zm.gov.lv/zemkopibas-ministrija/apspriesanas/ministru-kabineta-rikojuma-projekts-par-valsts-meza-zemes-nodosanu-bal?id=1008>) un Ministru kabineta (<https://www.mk.gov.lv/content/ministru-kabineta-diskusiju-dokumenti>) tīmekļvietnēs. |
| 3. | Sabiedrības līdzdalības rezultāti | Komentāri nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība “Latvijas valsts meži” un Baldones novada pašvaldība.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Baldones novada pašvaldība segs izdevumus, kas saistīti ar nekustamā īpašuma pārreģistrāciju uz Baldones novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv).  |

Zemkopības ministrs K. Gerhards

Vīksne 67027345

Anita.Viksne@zm.gov.lv